شه‌فه‌ق نيوز/ زياتر له‌ 20 كه‌س كوشيان له‌ئه‌نجام ته‌قينه‌وه‌يگ خوه‌يكوشى له‌ باشوور خوه‌رهه‌ڵات ئيران.
له‌ى باوه‌ته‌و، هووكاره‌يل ره‌سانن ئيرانى باس له‌وه‌ كردن ئه‌و ته‌قينه‌وه‌ سه‌ياره‌يگ پاسه‌وان شووڕش له‌ هه‌رێم سيستان به‌لوجستان گرته‌سه‌ ئامانج و زياتر له‌ 20 كه‌س كوشتگه‌و 20 كه‌سيش زه‌خمدار كردگه جوور ئه‌نجام به‌رايى‌.
جى باسه‌، تائيسه‌يش هويچ لايه‌نيگ وه‌رپرسيارێتى خوه‌ى له‌و په‌لاماره‌ ئاشكرا نه‌كردگه‌، وه‌لێ زويتر له‌ زاهدان ته‌قينه‌وه‌يگ تر روێداو بنگه‌يگ پۆليس گرته‌ ئامانج و ريكخرياگ "سوپاى عه‌دل" وه‌رپرسيارێتى ئه‌و ته‌قينه‌وه‌ گرته‌ خوه‌ێ ك ئيران وه‌ ريكخرياگيگ تيرۆريستى زانێده‌ى.
